Държавен вестник, бр. 3, 2018 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  3
(2) Защитните стикери по ал. 1 са само­
залепващи се и представляват оптически 
защитни елементи, които се саморазрушават 
при опит за разлепване. Те носят логото на 
„Пътна полиция“ и пореден номер. Стикерите 
са по три броя с еднакви номера, като два 
от тях се поставят в купето на автомобила, 
а третият се залепва върху удостоверителния 
талон.
(3) Удостоверителният талон по ал. 1 
съдържа данни за регистрационния номер 
на ППС, вида, марката, модела, идентифи­
кационния номер, номера на протокола за 
възстановяване/поставяне на служебен номер 
и службата, издала документа. В него се от­
разява информация за мястото (местата) на 
поставяне на идентификационния номер и 
защитните стикери, като е предвидено поле 
за залепване на третия защитен стикер, под­
пис на длъжностно лице и печат. Формата и 
видът на удостоверителния талон са съгласно 
приложението.
Чл. 12. Копия от протокола по чл. 9, 
ал. 1 и заповедта по чл. 10 се прилагат към 
заявлението за регистрация на ППС, като в 
АИС – КАТ, се отразява „нестандартен иден­
тификационен номер“.
Чл. 13. (1) При възстановяване на иден­
тификационен номер към заявлението за 
регистрация се прилагат и три снимки на 
хартиен носител (една от външното заснемане 
на ППС, една от заснетия идентификационен 
номер на ППС преди възстановяването и 
една след възстановяването), направени при 
заснемането по чл. 8, ал. 1, т. 2.
(2) При поставяне на нов (служебен) 
идентификационен номер към заявлението 
за регистрация се прилагат и две снимки на 
хартиен носител (една от външното засне­
мане на ППС и една от заснетия служебен 
идентификационен номер), направени при 
заснемането по чл. 8, ал. 1, т. 2.
Раздел IV
Технология за поставяне на нов (служебен) 
идентификационен номер и възстановяване 
на идентификационен номер на пътно пре­
возно средство
Чл. 14. (1) Идентификационният номер на 
ППС се поставя на явно и достъпно място 
директно на рамата или на шасито от дясна­
та страна на ППС, а при невъзможност – на 
друго подходящо място. Възстановеният 
идентификационен номер на ППС се поставя 
на място възможно най-близко до мястото 
на поставяне на оригиналния (автентичния) 
идентификационен номер на ППС.
(2) С писмено разпореждане на началника 
на отдел/сектор „Пътна полиция“ при СДВР/
ОДМВР се определя полицейски служител 
от посочените в заповедта по чл. 7, който 
възстановява или поставя нов (служебен) 
идентификационен номер на ППС.
Чл. 15. При възстановяване на идентифи­
кационен номер, който е бил обект на интер­
венция, от двете страни на съществуващия 
се поставя специфичен символ, различен от 
арабска цифра или главна латинска буква.
Чл. 16. Идентификационният номер се 
поставя в пунктовете за регистрация и иден­
тификация към отдел/сектор „Пътна полиция“ 
към СДВР и ОДМВР.
Чл. 17. (1) Идентификационният номер се 
поставя чрез техническо средство за нанасяне 
на идентификационен номер.
(2) Поставянето на идентификационния 
номер се извършва след сверяване на данните, 
посочени в протокола по чл. 9, ал. 1.
(3) Техническите средства по ал. 1 се съх­
раняват в каса от полицейски служител от 
отдел/сектор „Пътна полиция“ при СДВР/
ОДМВР и се предоставят на определения 
полицейски служител само при необходимост 
срещу отразяване в дневник за ползването.
Допълнителни разпоредби
§ 1. По смисъла на тази наредба „специфи­
чен символ“ е специално изработен символ 
на МВР, който се поставя при възстановяване 
от двете страни на съществуващия иденти­
фикационен номер, който е бил обект на 
интервенция, както и за ограничаване на 
нов (служебен) или възстановен идентифи­
кационен номер.
§ 2. Главна дирекция „Национална поли­
ция“ и дирекция „Управление на собствеността 
и социални дейности“ при Министерството на 
вътрешните работи осигуряват техничес­ките 
средства за нанасяне на идентификационен 
номер.
§ 3. Графическото проектиране на защит­
ните стикери и удостоверителните талони се 
извършва от дирекция „Български документи 
за самоличност“.
Заключителна разпоредба
§ 4. Тази наредба се издава на основание 
чл. 143, ал. 3 и 4 от Закона за движението по 
пътищата.
Министър:
Валентин Радев